vývoj jedného z celosvetovo prvých oficiálne schválených testov bez testovania na zvieratách
v roku 1992 vedci spoločnosti beiersdorf vyvinuli základnú metódu, tzv. skúšku fototoxicity 3t3 nru a dosiahli tak dôležitý míľnik v oblasti testovania: test bol prvou alternatívnou metódou k testom na zvieratách, ktorú uznali úrady na základe formálneho kruhového testu pre validáciu alternatívnych metód (2000 v eu a 2004 v krajinách oecd). dnes sa tento test bežne po celom svete využíva v praxi pre testovanie znášanlivosti nových zložiek pod vplyvom uv žiarenia a je prvým testom in vitro, ktorý bol rovnako uznaný v číne.
teraz sa aktívne podieľame na vývoji inovatívnych alternatívnych metód a ich medzinárodnom uznaní v spolupráci s viac než 50 partnermi a záujmovými skupinami. intenzívne sa zapájame do radu pracovných skupín v rámci európskej organizácie zastrešujúcej kozmetický priemysel (cosmetics europe), spolupracujeme s európskym centrom pre validáciu alternatívnych metód (eurl ecvam) a podporujeme oecd poskytovaním vedeckých poznatkov. sme aktívnym členom európskej spoločnosti in vitro toxikológie (estiv) a od roku 2006 zakladajúcim členom európskeho partnerstva pre alternatívne prístupy k testovaniu na zvieratách (epaa) - spoločnej organizácie európskej komisie a siedmich priemyslových odvetví. spoločnosť beiersdorf ďalej rovnako rozvíja spoluprácu v rámci inovatívneho, špičkového výskumu - napríklad pre tzv. orgánové čipy, ktoré simulujú interakciu medzi viacerými orgánmi.